Aberdeen-man se liggaam op voetpad gekryConradie het verskeie wonde aan sy keel gehad. (Argieffoto) Die Oos-Kaapse polisie het ŉ beroep op mense gedoen om na vore te kom met enige inligting nadat die liggaam van ŉ man van Aberdeen Maandag in die omgewing aangetref is. Die 45-jarige Koos Conradie se liggaam, met sy gesig na onder, is op ŉ bospaadjie naby die Fonteinbos-natuurreservaat in die Lotusville-gebied gevind. Kapt. Bradley Rawlinson, polisiewoordvoerder, sê Conradie het verskeie wonde aan sy kop en keel gehad. Paramedici het Conradie op die toneel dood verklaar. Speurders van die Aberdeen-polisie ondersoek ŉ saak van moord. Enigiemand met inligting oor die moord kan sers. Elrado Kameel by 082 855 4458 of 049 846 0015 bel.